உணவு இடைவேளைக்குப் பிறகு உடனே விக்கெட் விழவேண்டும் என்று எதிர்பார்த்தோம். நடக்கவில்லை. ஒரு மணி நேரம் ஆனது. இப்படியே இரண்டாவது புதுப்பந்தை எடுக்க வேண்டியதாயிற்று. அப்பொழுதும் ஒன்றும் ஆகவில்லை. கங்குலி வந்து பந்து வீசினார். பிரயோசனமில்லை. மீண்டும் ஸ்பின்னர்கள். ஹர்பஜன் பந்துவீச்சில் கில்லெஸ்பி பந்துவீச்சாளர் கைக்கே சற்று கடினமான கேட்ச் கொடுத்தார். ஹர்பஜன் கையில் பந்து பட்டது, ஆனால் சிக்கவில்லை. படேல் - இவரை என்ன செய்ய? - ஹர்பஜன் பந்துவீச்சில் ஒரு ஸ்டம்பிங் வாய்ப்பை இழந்தார். பின் கும்ப்ளே பந்துவீச்சில் மற்றொரு ஸ்டம்பிங் வாய்ப்பை கோட்டை விட்டார்.